Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 59/13/6606	Lučenec, 24.6.2014
EEČ : 2-47-80-2014

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Lučenec
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 24.6.2014, spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Obaja obvinení po vzájomnej dohode dňa 13.12.2012 v dopoludňajších  hodinách v lesnom poraste na parcele číslo XXXXX v lokalite zvanej XXXXX v katastri obce XXXXX neoprávnene vypílili jeden stojací strom dreviny buk o celkovom množstve drevnej hmoty 0,5 m3, ktorý sa pokúsili odcudziť, pri ktorom konaní boli prichytení hliadkou PZ a k dokonaniu činu nedošlo, pričom odcudzením tejto drevnej hmoty by firme XXXXX XXXXX vznikla škoda vo výške 16,37 €,  

Uznesením prokurátora Okresnej prokuratúry XXXXX zo dňa 24.6.2014, spisová značka XXXXX, bola určená všetkým obvineným skúšobná doba v trvaní 12 mesiacov.
Odôvodnenie:
	Poverený príslušník OO-PZ SR vo XXXXX  uznesením zo dňa 16.1.2013   pod číslom XXXXX  vzniesol obvinenie XXXXX a XXXXX XXXXX pre  pokus   prečinu krádeže spolupáchateľstvom podľa § 14 k § 20  k §  212 odsek 2 písmeno d) Trestného zákona,  na tom skutkovom základe, ktorý je uvedený vo výrokovej časti tohto uznesenia. 
 
V prípravnom konaní  boli  vypočutí obaja obvinení ako aj  svedok XXXXX, boli zadovážené listinné dôkazy, správy o povesti, a odpisy z RT na oboch obvinených. 

Obvinení vo svojich  výpovediach uviedli, že  sa k  trestnej činnosti kladenej im za vinu v plnom rozsahu priznávajú  a dávajú súhlas na podmienečné zastavenie trestného stíhania. Uviedli, že škodu uhradili poškodenému v sume 16,37 €. Súčasne predložili poštovú poukážku potvrdzujúcu, že spôsobená škoda bola uhradená. 

	Svedok XXXXX uviedol, že je splnomocneným zástupcom poškodenej firmy, pričom súhlasil s podmienečným zastavením trestného stíhania, nakoľko spôsobená škoda bola v plnom rozsahu  uhradená. 

Po skončení skráteného vyšetrovania predložil poverený príslušník   PZ  spis s návrhom na podmienečné zastavenie trestného stíhania.  Preskúmaním vyšetrovacieho spisu som zistil, že  obvinení sa k trestnej činnosti v plnom rozsahu priznali, spôsobenú škodu nahradili a vyslovili súhlas s podmienečným zastavením trestného stíhania. 

Zo spisového materiálu vyplýva, že v osobe oboch obvinených sa jedná o páchateľov, ktorí v mieste bydliska požívajú priemernú povesť a doposiaľ súdne trestaní neboli. 

Podľa § 216  odsek 1 Trestného poriadku v konaní o prečine, za ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného v prípravnom konaní podmienečne zastaviť trestné stíhanie, keď sa obvinený k trestnému činu priznal, nahradil škodu, resp. urobil opatrenia smerujúce k náhrade škody,  pokiaľ bola trestným činom spôsobená a vzhľadom na osobu páchateľa, s prihliadnutím na jeho doterajší život a okolnosti prípadu, možno dôvodne takéto rozhodnutie považovať za dostačujúce. Pri prečine podľa § 212 odsek 2  Trestného zákona horná hranica zákonom stanovenej trestnej sadzby neprevyšuje päť rokov, obvinení sa k trestnej činnosti priznali, spôsobenú škodu uhradili a  s podmienečným zastavením trestného stíhania vyslovili súhlas.  

	Vzhľadom na vyššie  uvedené skutočnosti mám za to, že v danom prípade sú splnené všetky podmienky odôvodňujúce postup podľa § 216 odsek 1 Trestného poriadku. V súlade s § 216 odsek 2 Tr. por. som určil  obvineným,   každému samostatne skúšobnú dobu v trvaní 12 (dvanásť)  mesiacov, ktorá začína plynúť nasledujúceho odo dňa  právoplatnosti tohto rozhodnutia. V prípade, ak obvinení nebudú viesť v priebehu skúšobnej doby riadny život, bude sa v trestnom stíhaní pokračovať (§ 217 odsek 1 Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marek Preták
prokurátor